
A N U N Ţ


Agenția Națională pentru Achiziții Publice organizează concurs de recrutare, conform prevederilor Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, în vederea ocupării pe perioadă nedeterminată a unei funcții contractuale de execuție vacantă de consilier pentru afaceri europene din cadrul Compartimentului IT - Direcția generală economică

CONDIȚII DE PARTICIPARE LA CONCURS
Condiții generale: Pentru a ocupa un post contractual vacant candidații trebuie să îndeplinească următoarele condiții generale prevăzute de art. 15 din HG nr. 1336/2022: “Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).”

Condițiile specifice necesare în vederea participării la concurs şi a ocupării funcției contractuale sunt: 
I. Consilier pentru afaceri europene: 
· Studii de specialitate: Studii universitare de licență absolvite cu diplomă de licență sau echivalentă în domeniile: științe inginerești/ științe economice (cibernetică, statistică și informatică economică)/ matematică și științe ale naturii (informatică);
· Cunoștințe de operare/programare pe calculator: nivel utilizator avansat – verificarea competenței se face prin document sau documente ce atestă competența, sau prin  testare prin probă suplimentară;
· Cunoștințe generale privind competențe lingvistice de comunicare în limba engleză (scris/vorbit/citit): B2 (utilizator mediu) - verificarea competenței se face prin document sau documente ce atestă competența, sau prin  testare prin probă suplimentară;
· Vechime minimă în specialitatea studiilor: -. 
Bibliografie: 
1. Ordonanța de urgență a Guvernului nr. 13/2015 privind înființarea, organizarea şi funcționarea Agenției Naționale pentru Achiziții Publice, cu modificările şi completările ulterioare;
2. Hotărârea Guvernului nr. 634/2015 privind organizarea şi funcționarea Agenției Naționale pentru Achiziții Publice, cu modificările şi completările ulterioare;
3. Legea nr. 98/2016 privind achizițiile publice, cu modificările şi completările ulterioare;
4. Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului cadru din Legea nr. 98/2016 privind achizițiile publice, cu modificările și completările ulterioare;
5. Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului cadru din Legea nr. 98/2016 privind achizițiile publice, cu modificările și completările ulterioare
6. Legea nr. 362/2018 privind asigurarea unui nivel comun ridicat de securitate a rețelelor și sistemelor informatice (NIS), actualizată;
7. Legea nr. 242/2022 privind schimbul de date între sisteme informatice și crearea Platformei naționale de interoperabilitate (forma actualizată);
8. Computer Networks, Andrew S. Tanenbaum & David J. Wetherall — rețelistică modernă (TCP/IP, routing, switching); 
9. CCNA 200‑301 Official Cert Guide, Wendell Odom — administrare și procese de rețea conform CCNA;
10. Microsoft Windows Server 2012, 2016, 2019, 2022, 2025 – administrare enterprise;
11. Microsoft Windows 10,11 – administrare enterprise completă (endpoint management);
12. Network Security First-Step – Khalid Raza

Tematică:
1. Ordonanța de urgență a Guvernului nr. 13/2015 privind înființarea, organizarea și funcționarea Agenției Naționale pentru Achiziții Publice, cu modificările și completările ulterioare;
1. Capitolul II ”Obiective și atribuții”;
1. Capitolul III „Conducerea, organizarea și funcționarea ANAP”
1. Hotărârea Guvernului nr. 634/2015 privind organizarea şi funcţionarea Agenţiei Naţionale pentru Achiziţii Publice, cu modificările și completările ulterioare;
1.  Capitolul II ”Funcții și atribuții”; 
1.  Capitolul III ”Organizarea ANAP”; 
1.  Capitolul IV ”Conducerea ANAP”.
1. Legea nr. 98/2016 privind achiziţiile publice, cu modificarile și completarile ulterioare
1. Organizarea şi desfăşurarea procedurii de atribuire
1. Executarea contractului de achiziție publică/acordului-cadru
1. Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului cadru din Legea nr. 98/2016 privind achizițiile publice, cu modificările și completările ulterioare
1. Planificarea şi pregătirea realizării achiziţiei publice
1. Realizarea achiziţiei publice
1. Executarea contractului de achiziţie publică/acordului-cadru
1. Legea nr. 362/2018 privind asigurarea unui nivel comun ridicat de securitate a retelelor si sistemelor informatice (NIS), actualizata.
1. Scopul și obiectul legii 
1. Autorități competente și responsabilități
1. Asigurarea securității rețelelor și sistemelor informatice
1. Supraveghere, control, sancționare
1. Legea nr. 242/2022 privind schimbul de date între sisteme informatice si crearea Platformei nationale de interoperabilitate, actualizata.
1. Scopul și obiectul legii 
1. Platforma Națională de Interoperabilitate (PNI) – rol, funcționare și administrare.
1. Principiile interoperabilității 
1. Registrele de bază – definire, utilizare și regulile de acces prin PNI
1. Obligațiile autorităților și instituțiilor publice privind interconectarea și furnizarea de date.
1. Computer Networks, Andrew S. Tanenbaum & David J. Wetherall - retelistica moderna (TCP/IP, routing, switching); 
1. Modele de referință (OSI, TCP/IP);
1. Protocoale fundamentale (IP, TCP, UDP);
1. Routing și switching;
1. Controlul congestiei și performanța rețelelor;
1. Securitate la nivel de rețea;
1. CCNA 200 301 Official Cert Guide, Wendell Odom - administrare si procese de retea conform CCNA;
1. Fundamente rețelistică;
1. Configurare și administrare routere și switch-uri;
1. VLAN, subnetting, routing static și dinamic;
1. Servicii de rețea (DHCP, DNS, NAT);
1. Noțiuni de automatizare și programabilitate;
1. Fundamente de securitate: ACL, Port Security, concepte VPN, wireless security.
1. Microsoft Windows Server 2012, 2016, 2019, 2022, 2025 – administrare enterprise
1. Instalare și configurare roluri și caracteristici;
1. Active Directory Domain Services;
1. Administrare utilizatori, grupuri și politici de grup (GPO);
1. Servicii de rețea (DNS, DHCP, file services);
1. Managementul securității;
1. Backup, restaurare și continuitatea serviciilor;
1. Virtualizare și integrare în infrastructuri enterprise.
1. Windows 10 și Windows 11 – administrare enterprise completă
1. Instalare și configurare sisteme;
1. Administrare conturi și politici locale;
1. Management actualizări și mentenanță;
1. Securitate endpoint și protecția datelor;
1. Administrare aplicații și dispositive (instalare software la distanță, politici pentru periferice, conformitate dispozitive).
1. Network Security First-Step – Khalid Raza
1. Principii fundamentale ale securității rețelelor;
1. Tipuri de amenințări și vulnerabilități;
1. Firewall, IDS/IPS, VPN și segmentarea rețelei;
1. Politici de securitate;
1. Managementul incidentelor de securitate.
Concursul se va organiza conform calendarului următor:
concursul se va desfășura la sediul Agenției Naționale pentru Achiziții Publice, Str. Foișorului nr. 2, sector 3, București, după cum urmează: 
· [bookmark: _Hlk185930119]09.09.2026, ora 10:00 – proba suplimentară privind testarea competențelor specifice în domeniul tehnologiei informației (nivel utilizator avansat) ;
· 09.09.2026, ora 13:00 – proba suplimentară privind testarea competențelor specifice lingvistice de comunicare în limba engleză (nivel utilizator mediu – B2)
· 10.09.2026, ora 10:00 - proba scrisă;
· Interviul se susține în termen de 4 zile lucrătoare de la data probei scrise, data fiind stabilită la afișarea rezultatelor probei scrise.
[bookmark: _Hlk185930130]Data până la care se depun dosarele de înscriere: în termen de 10 zile lucrătoare de la data afișării anunțului, respectiv în intervalul 10.08.2026 – 21.08.2026.
Dosarul de înscriere la concurs se depune la sediul Agenției Naționale pentru Achiziții Publice din Str. Foișorului nr. 2, sector 3, București. 
Conform prevederilor art. 35 alin. (1) din HG nr. 1336/2022, cu modificările și completările ulterioare, pentru înscrierea la concurs candidații vor prezenta un dosar care va conține următoarele documente:
a) formular de înscriere la concurs, conform modelului prevăzut pe site-ul ANAP;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului (modelul orientativ al adeverinței este prevăzut pe site-ul ANAP);
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) (...)
i) curriculum vitae, model comun european.

(...)
(3) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
(4) Copiile de pe actele prevăzute la alin. (1) lit. b)—e), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.
(5) Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
(6) Documentul prevăzut la alin. (1) lit. h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.
(7) În funcție de decizia conducătorului autorității sau instituției publice, dosarele de concurs se depun la compartimentul resurse umane sau, după caz, la compartimentul care asigură organizarea și desfășurarea concursului sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice înăuntrul termenului prevăzut la art. 34.
(8) În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la alin. (1) lit. b)—e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.
(9) Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
(10) Nerespectarea prevederilor alin. (7) și (9), după caz, conduce la respingerea candidatului.
(11) Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilității probelor de concurs.
Informații suplimentare se pot obține accesând site-ul www.anap.gov.ro, la secțiunea <<ANAP/Cariera profesională/Concursuri de recrutare>>, sau la Serviciul managementul resurse umane, telefon:  0755-078.057, în intervalul orar 09:00 – 16:30 de luni până joi, iar vineri între orele 09:00 – 14:00.



Afișat astăzi, 10.08.2026
[bookmark: _Hlk208832361][bookmark: _Hlk208832362][bookmark: _Hlk208832365][bookmark: _Hlk208832366][image: ][image: ]Operator de date cu caracter personal, în conformitate cu Regulamentul (UE) 2016/679                      
al Parlamentului European și al Consiliului din 27 aprilie 2016                                          
Str. Foişorului nr. 2, sector 3, București, 031178                                                                                                                                  
Tel: +4 021 311 8090, Fax: +4 021 311 8095, E-mail: contact@anap.gov.ro;                                                               
www.anap.gov.ro 

